CELEX: 32006R1049
Language: sl
Date: 2006-07-10 00:00:00
Title: Uredba Komisije (ES) št. 1049/2006 z dne  10. julija 2006  o uvrstitvi določenega blaga v kombinirano nomenklaturo

11.7.2006   
            
            
               SL
            
            
               Uradni list Evropske unije
            
            
               L 188/5
            
         
      UREDBA KOMISIJE (ES) št. 1049/2006
   z dne 10. julija 2006
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92, z dne 12. oktobra 1992, o Carinskem zakoniku Skupnosti (2) imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. julija 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 949/2006 (UL L 174, 28.6.2006, str. 3).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (Oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod, sestavljen iz dveh votlih vafljev v obliki polkrogel, ki sta med seboj spojena, polnjen s celim mandljem in mlečno kremo, ki ne vsebuje kakava. Proizvod je na zunanji strani oblit s pripravkom na osnovi sladkorja, rastlinske maščobe, posnetega mleka in kokosovega mleka ter posut z nastrganim kokosom.
                              Proizvod je v obliki krogle s premerom približno 2,5 cm. Pečen vafelj, ki z zunanje strani ni viden, je debel približno 2 mm.
                           
                        
               
                  1704 90 99
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo oznak KN 1704, 1704 90 in 1704 90 99.
                  Čeprav je proizvod izdelan iz pečenega vaflja v obliki krogle in njegova stabilnost ni izključno odvisna od vaflja, ima značilnosti sladkornih proizvodov iz tarifne številke 1704.
                  Vaflji se lahko uvrstijo pod tarifno številko 1905, če imajo značilnosti pekovskih izdelkov. Tarifna številka 1905 ne določa zgornje meje za količino polnila slaščic. Vendar vafelj proizvodu ne daje bistvenega značaja, saj je namenjen zgolj obliki in ločitvi polnila od obliva. Proizvod se zato ne more uvrstiti pod tarifno številko 1905.
               
            
                  
                              2.
                           
                           
                              Proizvod, sestavljen iz dveh votlih vafljev v obliki polkrogel, ki sta med seboj spojena, polnjen s celim lešnikom in lešnikovo kremo, ki vsebuje kakav. Na zunanji strani je popolnoma oblit s čokolado in nasekljanimi lešniki.
                              Proizvod je v obliki krogle s premerom približno 3 cm. Pečen vafelj, ki z zunanje strani ni viden, je debel približno 2 mm.
                           
                        
               
                  1806 90 19
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 1(a) k 17. poglavju, opomba 2 k 18. poglavju ter besedilo oznak KN 1806, 1806 90 in 1806 90 19.
                  Čeprav je proizvod izdelan iz pečenega vaflja v obliki krogle in njegova stabilnost ni izključno odvisna od vaflja, ima proizvod značilnosti polnjenih čokoladnih bonbonov iz tarifne številke 1806 (pojasnjevalne opombe h kombinirani nomenklaturi k tarifnima podštevilkama 1806 90 11 in 1806 90 19).
                  Vaflji se lahko uvrstijo pod tarifno številko 1905, če imajo značilnosti pekovskih izdelkov. Tarifna številka 1905 ne določa zgornje meje za količino polnila slaščic. Vendar vafelj proizvodu ne daje bistvenega značaja, saj je namenjen zgolj obliki in ločitvi polnila od obliva. Proizvod se zato ne more uvrstiti pod tarifno številko 1905.